Source: https://www.zsspisskystiavnik.sk/1/index.php/oznamy/682-zapis2016
Timestamp: 2020-02-20 11:46:11+00:00
Document Index: 13232239

Matched Legal Cases: ['§ 20', '§ 60', '§ 20', '§ 20', '§ 23', '§ 26']

V súvislosti s nadobudnutím účinnosti zákona č. 188/2015 z 30. júna 2015, ktorým sa mení a dopĺňa zákon č 245/2008 Z. z. o výchove a vzdelávaní (školský zákon) a Všeobecne záväzného nariadenia obce Spišský Štiavnik č. 1/2016, oznamujeme, že zápis do 1. ročníka Základnej školy v Spišskom Štiavniku sa uskutoční v dňoch od 4. apríla 2016 do 07.apríla 2016 (pondelok – štvrtok) v čase od 14,00 hod. do 17,00 hod. v budove Základnej školy v Sp.Štiavniku.
Na zápis sa dostavia deti, v sprievode svojich zákonných zástupcov, ktoré do 31.augusta 2016 dovŕšia šiesty rok veku, ako aj deti, ktorým bol odložený začiatok povinnej školskej dochádzky o jeden rok .
K zápisu je potrebné doniesť rodný list dieťaťa, občiansky preukaz zákonného zástupcu, potvrdenie o zdravotnom stave dieťaťa (vydá detský lekár), a odporúča sa doniesť 12 €. Za tieto peniaze sa zakúpia zošity s predtlačou a prvá kniha pre Vaše dieťa.
Žiadosť o odklad povinnej školskej dochádzky o jeden rok
Prijímanie detí na povinnú školskú dochádzku
V súvislosti s nadobudnutím účinnosti zákona č. 188/2015 z 30. júna 2015, ktorým sa mení a dopĺňa zákon č 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým a menia a dopĺňajú niektoré zákony, došlo k zmene aj v § 20 školského zákona (Plnenie povinnej školskej dochádzky) a v § 60 (Prijímanie na základné vzdelávanie).
V zmysle § 20 ods. 2 školského zákona je zákonný zástupca dieťaťa povinný prihlásiť dieťa na plnenie povinnej školskej dochádzky v základnej škole („zápis“). Podľa § 20 ods. 5 školského zákona žiak plní povinnú dochádzku v škole v školskom obvode, v ktorom má trvalý pobyt (spádová škola), ak zákonný zástupca pre svoje dieťa nevyberie inú školu. Zákon umožňuje, aby žiak plnil povinnú školskú dochádzku v inej ako spádovej škole, ak ho riaditeľ tejto školy na základné vzdelávanie prijme.
Aj zákonný zástupca, ktorý sa zdržiava v zahraničí, je povinný svoje dieťa, ktoré dosiahlo vek na plnenie povinnej školskej dochádzky, prihlásiť na jej plnenie. Následne s príslušnou školou rieši plnenie povinnej školskej dochádzky svojho dieťaťa v súlade s § 23 až § 26 školského zákona (osobitný spôsob plnenia povinnej školskej dochádzky).
Ak sa preukáže na základe diagnostiky v príslušnom zariadení výchovného poradenstva a prevencie, že dieťa prihlásené na plnenie povinnej školskej dochádzky má špeciálne výchovno-vzdelávacie potreby alebo nedosiahlo školskú spôsobilosť, rieši sa povinná školská dochádzka dieťaťa na základe žiadosti zákonného zástupcu a odporúčania poradenského zariadenia takým spôsobom v súlade so školským zákonom, aby vzdelávanie bolo v prospech dieťaťa (napríklad odkladom povinnej školskej dochádzky, zaradením do nultého ročníka základnej školy, alebo začlenením do bežnej triedy ako žiaka so špeciálnymi výchovno-vzdelávacími potrebami, preradením do školy pre žiakov so špeciálnymi výchovno-vzdelávacími potrebami, prípadne do špeciálnej triedy v základnej škole, ak je zriadená).